CELEX: 32016D0396
Language: et
Date: 2016-03-15 00:00:00
Title: Poliitika- ja julgeolekukomitee otsus (ÜVJP) 2016/396, 15. märts 2016, Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise ning otsuse (ÜVJP) 2015/173 kehtetuks tunnistamise kohta (EUTM Somalia/1/2016)

18.3.2016   
            
            
               ET
            
            
               Euroopa Liidu Teataja
            
            
               L 73/99
            
         POLIITIKA- JA JULGEOLEKUKOMITEE OTSUS (ÜVJP) 2016/396,
   15. märts 2016,
   Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise ning otsuse (ÜVJP) 2015/173 kehtetuks tunnistamise kohta (EUTM Somalia/1/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 15. veebruari 2010. aasta otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, (1) eriti selle artiklit 5,
   ning arvestades järgmist:
   
               (1)
            
            
               Vastavalt otsusele 2010/96/ÜVJP on poliitika- ja julgeolekukomitee volitatud tegema kooskõlas Euroopa Liidu lepingu artikliga 38 EUTM Somalia poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas võtma vastu otsuseid ELi missiooni ülema nimetamise kohta.
            
         
               (2)
            
            
               Poliitika- ja julgeolekukomitee võttis 3. veebruaril 2015 vastu otsuse (ÜVJP) 2015/173, (2) millega nimetati EUTM Somalia ELi missiooni ülemaks brigaadikindral Antonio MAGGI.
            
         
               (3)
            
            
               Itaalia tegi 9. veebruaril 2016 ettepaneku nimetada brigaadikindral Antonio MAGGI järglasena EUTM Somalia ELi missiooni uueks ülemaks brigaadikindral Maurizio MORENA.
            
         
               (4)
            
            
               ELi sõjaline komitee soovitas 24. veebruaril 2016 poliitika- ja julgeolekukomiteel nimetada brigaadikindral Antonio MAGGI järglasena EUTM Somalia ELi missiooni ülemaks alates 21. märtsist 2016 brigaadikindral Maurizio MORENA.
            
         
               (5)
            
            
               Otsus (ÜVJP) 2015/173 tuleks kehtetuks tunnistada.
            
         
               (6)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülemaks nimetatakse alates 21. märtsist 2016 brigaadikindral Maurizio MORENA.
   Artikkel 2
   Otsus (ÜVJP) 2015/173 tunnistatakse kehtetuks.
   Artikkel 3
   Käesolev otsus jõustub selle vastuvõtmise päeval.
   
      Brüssel, 15. märts 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 44, 19.2.2010, lk 16.
   
      (2)  Poliitika- ja julgeolekukomitee 3. veebruari 2015. aasta otsus (ÜVJP) 2015/173 Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise ning otsuse EUTM Somalia/1/2013 kehtetuks tunnistamise kohta (EUTM Somalia/1/2015) (ELT L 29, 5.2.2015, lk 14).